Játszott a konföderációs kupán, a 2006-os vb-n és a 2008-as Eb-n is, ezután pedig következhetett a 2010-es vb. A dél-afrikai világbajnokságon Joachim Löw hosszú idő után jobbhátvéd helyett középső védőként játszatta. A torna negyeddöntőjében, Argentína ellen Bastian Schweinsteiger passzából megszerezte első, és mint később kiderült, utolsó gólját a nemzeti csapatban. Ezzel a ténnyel övé az a negatív rekord, hogy hetvenhat gól nélküli fellépésével ő szerezte meg legkésőbb első találatát a válogatottban.